CELEX: 62010CJ0220
Language: lt
Date: 2011-09-08 00:00:00
Title: 2011 m. rugsėjo 8 d. Teisingumo Teismo (aštuntoji kolegija) sprendimas. # Europos Komisija prieš Portugalijos Respubliką. # Valstybės įsipareigojimų neįvykdymas - Direktyva 91/271/EEB - Tarša ir teršalai - Miesto nuotekų valymas - 3, 5 ir 6 straipsniai - Jautrių zonų nenustatymas - Valymo reikalavimų netaikymas jautriose zonose išleidžiamoms miesto nuotekoms. # Byla C-220/10.

2011 m. rugsėjo 8 d. Teisingumo Teismo (aštuntoji kolegija) sprendimas Komisija prieš Portugaliją
      (Byla C‑220/10)
      „Valstybės įsipareigojimų neįvykdymas – Direktyva 91/271/EEB – Tarša ir kenksmingi veiksniai – Miesto nuotekų valymas – 3, 5 ir 6 straipsniai – Jautrių zonų nenustatymas – Griežtesnių valymo reikalavimų netaikymas jautriose zonose išleidžiamoms miesto nuotekoms“
      1.                     Aplinka – Miesto nuotekų valymas – Direktyva 91/271 – Nukrypti leidžiančios nuostatos – Valymas taikant mažiau griežtus reikalavimus
            mažiau jautriose zonose – Sąlygos – Tyrimo, įrodančio, kad nekenkiama aplinkai, atlikimas – Visos su juo susijusios svarbios
            informacijos teikimas Komisijai (Tarybos direktyvos 91/271 2 straipsnis, 6 straipsnio 1 dalis ir 2 dalies antra įtrauka) (žr. 43
            ir 44 punktus)
      2.                     Ieškinys dėl įsipareigojimų neįvykdymo – Teisingumo Teismo atliekamas pagrįstumo nagrinėjimas – Padėtis, į kurią reikia atsižvelgti
            – Padėtis pagrįstoje nuomonėje nustatyto termino pabaigoje (SESV 258 straipsnis) (žr. 45 punktą)
      3.                     Aplinka – Miesto nuotekų valymas – Direktyva 91/271 – Miesto nuotekų iš aglomeracijų, turinčių daugiau kaip 10 000 g. e.,
            valymas taikant griežtesnius reikalavimus – Nebuvimas – Dalinis surinkimas ir valymas – Įsipareigojimų neįvykdymas (Tarybos
            direktyvos 91/271 3 straipsnio 2, 4 dalys ir 5 straipsnio 2 dalis) (žr. 49, 50 ir 52 punktus)
      Dalykas 
      
         
               Valstybės įsipareigojimų neįvykdymas – 1991 m. gegužės 21 d. Tarybos direktyvos 91/271/EEB dėl miesto nuotekų valymo (OL L 135,
                  p. 40; specialusis leidimas lietuvių k., 15 sk., 2 t., p. 26) pažeidimas.
               
            Rezoliucinė dalis
      
         
                  1.
               
               
                  
               
               
                  	Portugalijos Respublika,
               
            –        prie mažiau jautrių zonų priskirdama visus Madeiros ir Porto Santo salų pakrančių vandenis,
      –        taikydama ne tokius griežtus kaip nustatyti 1991 m. gegužės 21 d. Tarybos direktyvos 91/271/EEB dėl miesto nuotekų valymo
         4 straipsnyje reikalavimus valant į Madeiros salos pakrančių vandenis išleidžiamas miesto nuotekas iš aglomeracijų, turinčių
         daugiau kaip 10 000 gyventojų ekvivalentų, kaip antai Funšalio ir Kamara de Loboso aglomeracijos,
      
      –        neužtikrindama, kalbant apie prie Težo estuarijos esančią Kinta do Kondės aglomeraciją, miesto nuotekų surinkimo sistemų sukūrimo
         pagal šios direktyvos 3 straipsnio nuostatas,
      
      –        neužtikrindama, kalbant apie Albufeiros‑Armasaun de Peros, Bežos, Šaveso ir Vizėjaus aglomeracijas ir keturias aglomeracijas,
         t. y. Bareiro‑Moitos, Korojoso‑Kinta da Bombos, Kinta do Kondės ir Seišalio, kurios išleidžia nuotekas į kairiąją Težo estuarijos
         pakrantę, griežtesnių valymo reikalavimų nei nurodyti direktyvos 4 straipsnyje taikymo,
      
      neįvykdė įsipareigojimų pagal Direktyvos 91/271 3, 5 ir 6 straipsnius.
      
         
                  2.
               
               
                  
               
               
                  	Priteisti iš Portugalijos Respublikos bylinėjimosi išlaidas.